Tiedot, jotka jäsenvaltiot ovat toimittaneet Euroopan yhteisön perustamissopimuksen 87 ja 88 artiklan soveltamisesta koulutustukeen 12 päivänä tammikuuta 2001 annetun komission asetuksen (EY) N:o 68/2001 nojalla myönnetystä valtiontuesta (ETA:n kannalta merkityksellinen teksti)



Virallinen lehti nro C 021 , 24/01/2002 s. 0023 - 0023



Tiedot, jotka jäsenvaltiot ovat toimittaneet Euroopan yhteisön perustamissopimuksen 87 ja 88 artiklan soveltamisesta koulutustukeen 12 päivänä tammikuuta 2001 annetun komission asetuksen (EY) N:o 68/2001 nojalla myönnetystä valtiontuesta (2002/C 21/06) (ETA:n kannalta merkityksellinen teksti) Tuen numero: XT/10/2001 Jäsenvaltio: Irlanti Alue: Kaikki alueet - Border-, Midland- ja Western-alueet sekä Southern- ja Eastern-alueet Tukiohjelman nimike tai yksittäisen tuen saaneen yrityksen nimi: Toimenpide naisten tasa-arvoisuudesta Oikeusperusta: The measure is located in the social inclusion and childcare subprogramme of the regional operational programmes of the National Development Plan 2000-2006. The funding is provided at subhead S 1 of vote 19 (Department of Justice, Equality and Law Reform) of government financial estimates Tukiohjelman arvioidut vuosikustannukset tai yritykselle myönnetyn yksittäisen tuen kokonaismäätä: Toimenpiteen kokonaismäärärahat vuosina 2000-2006 ovat 29,5 miljoonaa euroa, josta 21,7 miljoonaa euroa on kohdistettu Southern- ja Eastern-alueille ja 7,8 miljoonaa euroa Border-, Midland- ja Western-alueille. Hankkeita, joihin on haettu tukea, ehdotetaan tuettavaksi avustuksin. On arvioitu, että Southern- ja Eastern-alueilla hankkeisiin, joista myönnetään avustuksia yksittäisille yrityksille, kohdistetaan alle 5 miljoonaa euroa ja tämän mukaisesti vuotuiset avustusmenot ovat 800000 euroa. Border-, Midland- ja Western-alueilla puolestaan hankkeisiin, joista myönnetään avustuksia yksittäisille yrityksille, myönnetään alle 2 miljoonaa euroa ja vuotuiset avustusmenot ovat siten 300 000 euroa. Tuen enimmäisintensiteetti: Toimenpiteeseen ei sisälly erikoiskoulutusta. Toimenpiteestä rahoitettava koulutus on luonteeltaan yleistä ja se hyväksytään kansallisten laatuvaatimusten (National Qualifications Framework) mukaisesti. Tuen enimmäismäärät ovat seuraavat: - Southern- ja Eastern-alueet: suuryrityksille enintään 55 prosenttia ja pk-yrityksille enintään 75 prosenttia - Border-, Midland- ja Western-alueet: suuryrityksille enintään 60 prosenttia ja pk-yrityksille enintään 80 prosenttia. Täytäntöönpanopäivä: Tukea voidaan myöntää 1. huhtikuuta 2001 alkaen Tukiohjelman tai yksittäisen tuen kesto: Tukea voidaan myöntää 31. joulukuuta 2006 saakka. Tuen tarkoitus: Equality for Women Measure -toimenpiteellä pyritään lisäämään naisten tasa-arvoisuutta muun muassa työmarkkinoilla. Toimenpiteestä rahoitetaan seuraavia hankkeita: - henkilöstöpolitiikkaan liittyvien tasa-arvonäkökohtien arviointi - perheystävällisen työllisyyspolitiikan kehittäminen - naistyöntekijöiden osaamisen parantaminen ja uudelleenkoulutus sekä - naisten urakehityksen ja yrittäjyyden kannustaminen. Päätavoitteena on sukupuolen perusteella tapahtuvan työmarkkinoiden vertikaalisen ja horisontaalisen eriytymisen poistaminen parantamalla miesten ja naisten roolien tiedostamista, lisäämällä naisten työmarkkinavalmiuksia ja kehittämällä politiikkaa, jossa otetaan huomioon miesten ja naisten välinen tasa-arvo. Alat, joita tuki koskee: Kaikki alat; rahoitusta voivat hakea kaikki naisten tasa-arvoon liittyvästä toiminnasta kiinnostuneet organisaatiot; hankkeet valitaan ehdotuspyynnön perusteella. Tuen myöntävän viranomaisen nimi ja osoite: Department of Justice , Equality and Law Reform 43-49 Mespil Road Dublin 4 Ireland Muut tiedot: Suunnitelmien mukaan suurin osa toimenpiteestä rahoitetusta toiminnasta ei vaikuta valtiontukisääntöihin. Valtiontukisääntöihin eivät vaikuta myöskään seuraavat hankkeet: - muita heikommassa asemassa oleville naisille ja yli 50-vuotiaille naisille suunnatut innovatiiviset hankkeet - sukupuolten tasapuolinen osallistuminen päätöksentekoon (ts. muuhun kuin työllisyyteen liittyvä toiminta-ala) - työttömien naisten harjoittama tutkimustoiminta sekä heille suunnattu koulutus ja uudelleenkoulutus.